HMPRO ทุ่มงบ 475 ลบ. เปิด “โฮมโปร อมตะนคร” หวังฟันยอดขาย 50 ลบ. ต่อเดือน
HMPRO ลุยขยายตลาดภาคตะวันออก เตรียมเปิดสาขาที่ 76 ในอมตะนครด้วยงบกว่า 475 ลบ. หวังยอดขาย 50 ลบ. ต่อเดือน
26 ส.ค. 2558

นายณัฏฐ์ จริตชนะ ผู้ช่วยกรรมการผู้จัดการ กลุ่มการตลาด บริษัท โฮม โปรดักส์ เซ็นเตอร์ จำกัด (มหาชน) หรือ HMPRO เปิดเผยว่า บริษัทเดินหน้าบุกขยายตลาดภาคตะวันออก ทุ่มงบประมาณ 475 ล้านบาท เปิด “โฮมโปร อมตะนคร” ในวันที่ 28 ส.ค.นี้ บนพื้นที่ 19 ไร่ นับเป็นสาขาแห่งที่ 76 ของโฮมโปร
ทั้งนี้เนื่องจากเล็งเห็นศักยภาพทำเลพื้นที่อมตะนครที่มีแนวโน้มการขยายตัวของเศรษฐกิจในอัตราที่สูงขึ้น ทำให้ในภาคของอสังหาริมทรัพย์มีการขยายตัวตามไปด้วย โดยเฉพาะโครงการบ้านจัดสรร ทั้งบ้านเดี่ยว และทาวน์เฮ้าส์ แนวโน้มในด้านของความต้องการที่อยู่อาศัยที่มีปริมาณเพิ่มขึ้น โดยบริษัทคาดว่า โฮมโปร อมตะนคร จะมียอดขายต่อเดือนประมาณ 50 ล้านบาท